Ir-Regolament tal-Kummissjoni (KE) Nru 330/2004
tas-26 ta' Frar 2004
li jidderoga, għall-2004, mir-Regolament (KE) Nru 1396/98 li jistipula proċeduri dwar applikazzjoni fis-settur tal-laħam tat-tiġieġ, mir-Regolament tal-Kunsill (KE) Nru 779/98 dwar l-importazzjoni fil-Komunità tal-Prodotti Agrikoli li joriġinaw fit-Turkija, li jirrevoka r-Regolament (KEE) Nru 4115/86 u li jemenda r-Regolament (KE) Nru 3010/95
IL-KUMMISSJONI TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2777/75 tad-29 ta' Ottubru 1975 dwar l-organizzazzjoni komuni tas-suq tal-laħam tat-tiġieġ [1], u partikolarment l-Artikoli 3(2), 8(12) u 15 tiegħu,
Wara li kkunsidrat ir-Regolament tal-Kunsill (KE) Nru 779/98 tas-7 ta' April 1998 dwar l-importazzjoni fil-Komunità ta' prodotti agrikoli li jiriġinaw fit-Turkija, li jħassar ir-Regolament (KEE) Nru 4115/86 u li jemenda r-Regolament (KE) Nru 3010/95 [2], u partikolarment l-Artikolu 1 tiegħu,
Billi:
(1) L-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja fl-Unjoni Ewropea fl-1 ta' Mejju 2004 għandha tippermetti lil dawn il-pajjiżi li jikkwalifikaw għall-kwoti tat-tariffi għal-laħam tat-tiġieġ skond ir-Regolament (KE) Nru 779/98 taħt kondizzjonijiet imparzjali meta mqabbla ma' dawk eżistenti fl-Istati Membri. L-operaturi ekonomiċi f'dawn il-pajjiżi għalhekk għandhom jingħataw il-possibilità li jipparteċipaw bis-sħiħ f'dawn il-kwoti ma' l-adeżjoni.
(2) Sabiex ma tinħoloqx disturbanza fuq is-suq kemm qabel kif ukoll wara l-1 ta' Mejju 2004, il-kalendarju għall-porzjonijiet imsemmija għall-2004 permezz tar-Regolament tal-Kummissjoni (KE) Nru 1396/98 [3] għandhom jiġu modifikati u t-tqassim tal-kwantità rranġat mingħajr ma jiġu modifikati totalment il-kwantitajiet skond ir-Regolament (KE) Nru 779/98. Il-proċeduri ta' l-implimentazzjoni għandhom ukoll jiġu emendati fejn jidħol it-terminu sabiex ikunu sottmessi l-applikazzjonijiet.
(3) Huwa għalhekk neċessarju, għall-2004, jipprovdu għal emendi u arranġamenti għall-miżuri stabbiliti fl-Artikolu 2 u 4(1) tar-Regolament (KE) Nru 1396/98.
(4) Il-mizuri msemmija f'dan ir-Regolament huma skond l-opinjoni tal-Kumitat ta' Ġestjoni għall-Laħam tat-tiġieġ u tal-Bajd,
ADOTTAT DAN IR-REGOLAMENT:
Artikolu 1
1. B'deroga mill-Artikolu 2 tar-Regolament (KE) Nru 1396/98, għall-perjodu bejn l-1 ta' Awissu u t-30 ta' Ġunju 2004, il-kwoti għandhom jiġu mqassma kif gej:
(a) 8 % matul il-perjodu bejn 1 u t-30 ta' April 2004;
(b) 17 % matul il-perjodu bejn l-1 ta' Mejju u t-30 ta' Ġunju 2004.
2. B'deroga mil-l-Artikolu 4(1) tar-Regolament (KE) Nru 1396/98, għall-perjodu bejn l-1 ta' Mejju u t-30 ta' Ġunju 2004, applikazzjonijiet għal-liċenzi għandhom jiġu mogħtija matul l-ewwel sebat ijiem ta' Mejju.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan għandu japplika mill-1 ta' April sat-30 ta' Ġunju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 Frar 2004.